နိုကီယာ လူမီယာ ၉၂၀

နိုကီယာ လူမီယာ ၉၂၀ သည် နိုကီယာ ဖုန်းကုမ္ပဏီမှ ထုတ်လုပ်ရောင်းချသည့် အဆင့်မြင့်ဖုန်းဖြစ်သည်။ ဖုန်းသည် ဝင်းဒိုးစ် ၈ ကို အသုံးပြုထားပြီး၊ ဆက်တင်ဘာလ ၅ ရက် ၂၀၁၂ တွင် ဖုန်းထုတ်လုပ်ရောင်းချရန် အစီအစဉ်ရှိကြောင်းကို ထုတ်ဖော်ပြောကြားခဲ့ပြီးနောက်ပိုင်း၊ နိုဝင်ဘာလ ၂ ရက်နေ့တွင် စတင်ရောင်းချခဲ့သည်။ ၁.၅ GHz ရှိသည့် Qualcomm Krait CPUဖြစ်သည့် ဖုန်းဦးနှောက်နှစ်ခုကို အသုံးပြုပြီး စက်ကိုလည်ပါတ်စေသည်။ ဖုန်း၏ ဖန်သားပြင်သည် ထိတွေ့မှုကို လွန်စွာနားလည်စေရန်လည်း ပြုလုပ်ထားသည်။ဂေါ်ရီလာမှန်အခုံးကို အသုံးပြု၍၊  capacitive touchscreen အဖြစ်ပြုလုပ်ထားသည်။ ဖုန်းသည် ကြိုးတပ်ရန်မလိုဘဲ၊ သွားတိုက်တံ၏ ဘတ္ထရီအားထည့်သည့် ပုံစံအတိုင်း၊ ထိတွေ့မှုဖြင့် ဘတ္ထရီအင်အားပြန်လည်ဖြည့်ဆည်းနိုင်သည်၊ ထိုသို့ပြုလုပ်ရန် Qi Inductive Charging ကို အသုံးပြုနိုင်သည်။  ဖုန်းတွင် ၈.၇ မီဂါပီဇယ် ပါရှိသည့် နိုကီယာ ပြူးရောဗြူး ကင်မရာကို အသုံးပြုထားပြီး၊ မှန်ဘီလူးအသုံးပြုကာ ဓာတ်ပုံနှင့် ဗီဒီယိုတည်ငြိမ်အောင် လုပ်နိုင်စွမ်းလည်းရှိသည်။ ဖုန်းသည် သိမ်းဆည်းနိုင်သည့် ပမာဏ ၃၂ဂျီဘီပါရှိသော်လည်း၊ ထပ်မံတိုးချဲ့နိုင်ရန် မှတ်ဉာဏ်ကဒ်အပိုထည့်နိုင်သည့် နေရာမပါရှိပါ။

ကိုးကား

လက်ကိုင်ဖုန်း